આજે બીજી ઓક્ટોબર એટલે ગાંધી જયંતિ નિમિતે સ્વચ્છતાનો સંદેશ અને ટ્રાફિક રુલ્સ ફોલો કરવાના અભિગમને સાર્થક કરવા અને આ સંદેશ લોકો સુધી પહોંચાડવા રાજકોટ શહેર પોલીસ કમિશ્નર મનોજ અગ્રવાલ, જેસીપી અજયકુમાર ચૌધરી, ડીસીપી મનોહરસિંહ જાડેજાના માર્ગદર્શન હેઠળ લાયન્સ ક્લ્બ રાજકોટના પ્રમુખ દિનેશભાઇ સાકરીયાના સંયુક્ત ઉપક્રમે પ્લાસ્ટિકથી પર્યાવરણને થતું નુકશાન અને ટ્રાફિકના કાયદાની અમલવારીનો સંદેશ લોકો સુધી પહોંચે તે માટે રેલી યોજવામાં આવી હતી આ રેલીને બહુમાળી ભવન ચોક ખાતેથી લીલી ઝંડી આપી પ્રસ્થાન કરાવ્યું હતું જે રેલી જિલ્લા પંચાયત ચોક, યાજ્ઞિક રોડ, એસ્ટ્રોન ચોક, કાલાવડ રોડ, કેકેવી ચોક, ઇન્દિરા સર્કલ, રૈયા ચોકડી થઇ બાલભવન પાસે પૂર્ણ થઇ હતી આ રેલીમાં 50 બાઈક અને 40 કારમાં સવાર પોલીસ અધિકારીઓ, ટ્રાફિક બ્રિગેડના જવાનો અને લાયન્સ ક્લબના સભ્યોએ સ્વચ્છતાનો સંદેશ લોકો સુધી પહોંચાડ્યો હતો